Akiah Ottesen

Akiah Astral Ottesen (født 1974), tidligere Ottesen Berg, er en norsk psykolog. Hun er seniorforsker ved Nasjonalt kunnskapssenter om vold og traumatisk stress (NKVTS) og Norsk senter for forskning på mentale lidelser (NORMENT) ved Universitetet i Oslo og Oslo universitetssykehus. Hun arbeider med klinisk psykoseforskning og behandling av alvorlig psykisk lidelse og traumelidelser, med særlig vekt på differensialdiagnostikk og krysskulturell terapi. Ved NKVTS er hun blant annet knyttet til Utøya-studien.

Karriere

Hun er utdannet cand.psychol., er spesialist i klinisk psykologi og tok doktorgraden i psykologi ved Det medisinske fakultet ved UiO i 2011 med avhandlingen Psychosis in Immigrants: A Cross-Sectional Study of Symptom Profile and Environmental Stressors, veiledet av psykiater Edvard Hauff. Hun har publisert rundt 40 vitenskapelige artikler.

Hun har arbeidet som klinisk psykolog ved akuttpsykiatrisk seksjon ved Oslo universitetssykehus og som stipendiat, postdoktor og forsker ved Institutt for klinisk medisin ved UiO og OUS, knyttet til SFF-senteret Norsk senter for forskning på mentale lidelser (NORMENT). I 2021 ble hun seniorforsker ved NKVTS, der hun er knyttet til Utøya-studien, et omfattende forskningsprosjekt på de overlevende etter massedrapene på Utøya.

Referanser

Norske psykologer
Personer tilknyttet Oslo universitetssykehus
Vitenskapelig ansatte ved Universitetet i Oslo
Personer tilknyttet Nasjonalt kunnskapssenter om vold og traumatisk stress
Fødselsdato ikke oppgitt